 Mick Mulvaney, otu nime ndị ọkwa ha gbagoro agbago na White House, obi gọọmenti mba Amerịka, atabiena ire taa. Ọ tọghere ngịga nigbudu ahịa. Mgbe Mulvaney na-agwa ndị nta akụkọ okwu na Wọshingtịn, nụbọchị Tọzdee, mgbe ọ na-aza ajụjụ, Mulvaney kwetere na ịhe Prezidenti Trump jiri hapụ ịnye ndị Yukren 400 M narị ijeri dọla anọ ndị omebe iwu mawapụtara ha bụ iji mee ka Yukren mere ya ihe ahụ ọ chọrọ.  Mba Yukren na mba Rọshịa na-alụ agha kamgbe afọ abụọ. Niji nyere ndị Yukren aka, ndị ọgbakọ omebe iwu mba Amerịka, US Kọngres, mawapụta akatamkpo ego ahụ maka ịkwado ndị Yukren nịzụ ngwa agha.Onye isi ala Amerịka, Donald Trump, mechara kpachie yabụ ego. O kweghị enye ya ndị Yukren noge tosiri etosi. Nọnwa abụọ gara aga, mgbe Trump na onye isi ala ndị Yukren na-akpa ụbụbọ nekwe ntị, Trump gwara Volodymyr Zelensky no nwere aka o kwesịrị ịnyere yabụ Trump tupu o nwete ego ahụ. Trump rịọrọ Zelensky ka ọ malite nnyocha megide Joe Biden, onye so azọ ọkwa onye isi ala Amerịka naha otu Demokrat.Trump rịọrọ Zelensky ka ọ malite nnyocha megide nnwa Joe Biden bụ onye ruburu ọrụ na Yukren.Mgbe ndị Demokrat chọpụtara nke a, ha malitere ime nnyocha nke ha nwere ike iji chụtuo Trump nọkwa ọchịchị. Trump mechara gọwa agụgọ na enweghị kwịdprokwo dị na yabụ okwu. Ụfọdụ ndị Rịpọblikan na-agọrọ Trump ọnụ ya.Mana taa bụ Tozdee, oke ikuku feziri mee ka ndị mmadụ hụ ike ọkụkọ.Mulvaney, onye na-arụrụ Trump ọrụ, kwuputere taa na nezie, Trump riọrọ Zelensky arịrọ ahụ. Ndị omebe iwu ka na-eme nnyocha na US Kọngres. 